Посебан утицај на њега оставила је Велика октобарска социјалистичка револуција у Русији, 1917. године, па је приликом полагања матурског испита, 1920. године, на тему „Мој идеал“ на писменом испиту из српског језика писао о вођи Октобарске револуције Владимиру Лењину. То је у школи изазвало невиђени скандал, код професора, а нарочито директора школе. Од стране професора је био обележен као „црвени“, што га је још више определило за омладински револуционарни покрет.